**ИЗВЕСТУВАЊЕ**

**за достапност на документ и одржување на јавна расправа/видео консултација за документот**

**План за управување со животната средина и со социјалните аспекти (ПУЖССА) Реконструкција на локалната улица „Македонски Просветители“ во градот Охрид, Општина Охрид** **во рамки на Проектот за поврзување на локални патишта во РСМ**

Во рамки на “Проектот за поврзување на локални патишта во РСМ” кој се реализира од Министерството за транспорт и врски со финансиска поддршка од Светска Банка, а со цел подобрување на локалната патна инфраструктура, Општина Охрид аплицираше со проект за Реконструкција на локалната улица „Македонски Просветители“ во градот Охрид, Општина Охрид.

Согласно барањата на Светска Банка беше подготвен документ “План за управување со животната средина и социјалните аспекти” во кој се анализирани влијанијата врз животната средина и социјалните аспекти кои ќе произлезат од реализацијата на проектот.

Документот “План за управување со животната средина и социјалните аспекти” ќе биде ставен на јавен увид на веб страните на: Министерството за транспорт и врски (<http://www.mtc.gov.mk>) и на Општина Охрид (<https://ohrid.gov.mk/> ) **на 5 ноември 2020**.

Вашите коментари може да ги доставите во рок од 14 дена од поставување на документот на веб страна.

Со цел презентирање на главните наоди од подготвениот документ “План за управување со животната средина и социјалните аспекти”, како и запознавање со проектните активности Министерството за транспорт и врски заедно со Општина Охрид ќе организираат јавна расправа која поради ситуацијата со COVID 19 ќе се одвива преку видео конференција на ден **12 ноември (четврток) 2020 со почеток во 12.00 часот**.

Сите заинтересирани лица нека достават барање за учество по е-маил на следнава адреса: irena.paunovikj.piu@mtc.gov.mk **најкасно до 11 ноември (среда) 2020, до 12.00 часот.** Ве молиме да се регистрирате/поврзете на линкот кој ќе Ви биде доставен на вашата е-маил адреса за учество на настанот. Ве молиме да се регистрирате/поврзете на линкот кој ќе Ви биде доставен за учество на настанот.

**Министерството за транспорт и врски**